hu en hu hu hu hu hu hu hu hu hu hu pl hu hu hu te hu hu hu en hu id hu hu hu hu hu hu hu hu hu hu pl hu hu hu te hu hu hu en hu en en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en en en en hu hu hu hu hu hu hu hu hu hu hu hu en hu hu hu hu es hu hu hu en hu en es hu
10 dolog, amit tudnod kell, ha Summerhillben akarsz tanítani - Demokratikus Nevelés
Top 10 for Summerhill Teachers
Sok ember szeretne a Summerhill Iskolában tanítani, hiszen ez a demokratikus nevelés fellegvára. Íme egy tízes lista arról, mit kell tudnia annak, aki summerhilli tanár szeretne lenni:
1. Summerhillnek jó tanárokra van szüksége. Ez egyértelmű, nem? Végülis ez is egy iskola. Sajnos azonban, előfordult már, hogy olyan tanárok jöttek, akik épp a lényeget nem értették meg, vagyis azt, hogy tanárnak lenni annyit tesz, tanítani kell: a tanár ne azért jöjjön ide, hogy újraélje a gyerekkorát vagy, hogy egy csomó izgis dolgot csináljon, ami a gyerekkorából kimaradt. Summerhillbe a tanár nem is szórakoztatni jön, szemben sok más iskolával, ahol a gyerekek napját zsúfolásig kitöltik a különböző tevékenységekkel.
2. A tanárnak jártasnak kell lennie a tantárgyában. Ha nem ismered, amit tanítasz, akkor mitől vagy tanár? Ha értesz ahhoz, amit tanítasz, akkor el is tudod magyarázni a gyerekeknek az ő szintjükön, ami tovább vezet ahhoz, hogy…
3. Ismerd meg a tanítványaidat! Ha nem vagy képben a szintjükkel, akkor a tanítás kimerül a pátyolgatásban (a szintjük alá mész) vagy túl magas lesz nekik (túlbonyolítod a dolgokat). Szánj időt arra, hogy rájöjj, mit tudnak és mit nem. A summerhilli gyerekeknek általában nagy az önbizalmuk, főleg más iskolákba járó gyerekekhez képest, de ez néha tudásbeli hiányosságokat kendőz. A munkád része az is, hogy felmérd ezeket, nem csak az, hogy az egyetemről hozott tudásodat eléjük tálald.
4. Muszáj ellenőrizned, hogy amit tanítottál, azt meg is tanulták. Summerhill nem méri a gyerekeket olyan szisztematikusan, mint az átlag iskolák, de csak akkor vagy jó tanár, ha valamilyen módon meg tudsz győződni arról, hogy amit tanítottál, azt meg is tanulták. Az ellenőrzés meg nem léte nem azt jelenti, hogy a dolgozatokat egyszer s mindenkorra elfelejtheted. Sok gyerek nagyon is szereti a teszteket, mert ők maguk is meg akarnak győződni arról, hogy amit tanultak, azt tudják is.
5. Ne csinálj a tanításból népszerűségi versenyt! Ne jutalmazd cukorkával a gyerekeket, csak mert megjelentek az órán, ne próbáld játékos tevékenységekkel elcsavarni a fejüket és ne butítsd le a tananyagot. Lehet, hogy a summerhilli gyerekeknek kisebb a tudásanyaguk, de mindezt kompenzálják az értelmi képességeikkel. A legtöbb gyerek átlát ám a szitán. Ha viszont nem, az annál szomorúbb, és azt jelenti, hogy te a saját céljaidra használod fel őket.
6. Szokj hozzá, hogy itt nem te vagy a fontos! Ha nem tudod túltenni magad azon, hogy a szuper óráid olykor eltörpülnek egy-egy ad hoc színházi előadás, buli vagy kirándulás mellett, akkor Summerhill nem neked való. A legtöbb gyerek számára a summerhilli tanár csak szükséges rossz, aki emlékezteti őket, hogy néha össze kell szedniük magukat, és a „komoly dolgokkal” foglalkozniuk.
7. Az időddel bánj igazságosan! Persze, jót tesz az egódnak, ha az ambiciózus gyerekeknek tartott órákkal töltöd meg az órarendedet. De ne feledd, a többi gyerekre is gondolnod kell! Ez annyit tesz, hogy mindig készen kell állnod arra is, hogy az órákat nem annyira látogató gyerekeket is fel kell készítened, az ő szintjüknek való anyaggal is kell készülnöd, és figyelembe kell venned a szükségleteiket. Ez egy magániskola: azok a gyerekek, akik nem járnak annyit órára, ugyannyi joggal tartanak igényt a tanításukra szánt időre, mint azok, akik mindig ott ülnek.
8. A gyerekek veled együtt nőnek fel és érnek meg. Sok neurotikus felnőtt esküszik rá, hogy tudja, mi a jó a gyereknek, és avatkozik bele illetéktelenül az életükbe, hogy a fejlesztési módszereinek hitelt szerezzen, miközben a gyerekek nélkülük is ugyanolyan jól fejlődnek. Fogadd ezt el! Nem tudod jobban náluk!
9. Summerhill nem csak egy iskola, hanem családi vállalkozás is: több generációs tudás áll a háttérben a summerhilli szokásokat illetően. A tanár számára frusztráló lehet, hogy nagy szakmai tapasztalata ellenére nem működnek azok a dolgok, amik máshol igen, de a józan ész is azt diktálja, hogy belássuk, egy olyan egyedülálló kultúrával rendelkező iskola, mint a Summerhill, meg kell olykor védje ezt az egyediségét. Csak az idődet pocsékolod, ha azt hiszed, kiválóságoddal meg tudod változtatni Summerhill alapfilozófiáját: ha valóban olyan kiváló vagy, menj és csinálj egy saját iskolát!
10. Vegyél részt teljes lényeddel a közösségi életben! A summerhilli munka nem merül ki az órák megtartásában. Ha nem vagy képes élvezni az iskola gazdag kultúrájából fakadó előnyöket, mert túlságosan el vagy telve saját szakmai méltóságoddal, akkor Summerhillt bizony nem neked találták ki.
Azért írtam meg ezt a listát, hogy okuljon belőle az, aki fejébe vette, hogy idejön tanítani. A lista egyéni véleményt tükröz, nem az iskola álláspontját.
A kép forrása: internet
Fóti Péter: Az unortodox tanár
Leonard Turton summerhilli tanár portréja
Bertrand Russell: A tisztelet szerepe a tanár-diák viszonyban
Beszélgetés Kékesi Szilviával, Summerhill magyar tanárával
Interjú az ex-Summerhilles Jon Showstac professzorral
A. S. Neill: Egy iskolamester naplója (A Dominie’s Log, 1915) – részletek-1
A. S. Neill: Egy iskolamester kétségek között (A Dominie In Doubt, 1920)
(Visited 7 times, 1 visits today)
A demokratikus nevelés elkötelezett szószólója
Egyesületi Közgyűlés 2022 október 8-án szombaton 10.00-kor
személyes és online Helyszín: Budapest 1022 Herman Ottó út 27/a. I.em. 4. Szeretettel meghívunk minden egyesületi tagot és szimpatizánst! A közgyűlés nyilvános, bárki jöhet, és bárki tehet javaslatot napirendre. Napirendi javaslatok eddig: Napirend: Közgyűlés tisztségviselőinek megválasztása (levezető, jkv-vezető, hitelesítők, stb.) Napirend összeállítása
Előszó – Jerry Mintz: Szabadság és demokrácia az oktatásban c. könyvéhez
Előszó Jerry Mintzcel először 2005-ben találkoztam a demokratikus iskolák[1] berlini világtalálkozóján, az IDEC-en.[2] Ettől az időtől fogva álltam kapcsolatban vele mint hírlevelének és az általa kiadott „Education Revolution” („Oktatási forradalom”) c. lapnak az olvasója. Személyesen újra 2011-ben találkoztunk az angliai
(részletek az iskola bemutakozó füzetéből) fordította: Felvidéki Szilvia Az 1997 óta államilag engedélyezett  Kapriole egyike a Németországban működő kb. 1oo demokratikus iskolának. Mintegy 15o diákjával az egyik legnagyobbnak számít a Szabad Alternatív Iskolák Szövetségének (BFAS) egymással összefogásban álló intézményei közül.
Csatlakozz a Demokratikus-Iskola csoporthoz!
A lista nekem olyan, mint egy igazi iskola modellje: a részvétel önkéntes, senkinek nem kell még a nevét se megmondania! Nincs feleltetés, nincsenek dolgozatok. Vannak viszont időről időre személyes találkozók, ahol sokat beszélgetünk, vagy meglátogatunk egy-egy érdekes iskolát. Főként a lista tagjaiból alakult az egyesület, amely a demokratikus iskola elveinek és gyakorlatának terjesztését tűzi ki céljául!
Demokratikus nevelés küldetése egy mondatban.
2022 © Minden jog fenntartva! | Adatvédelmi tájékoztató | ÁSZF | Süti szabályzat